ΓΡΑΠΤΗ ΕΡΩΤΗΣΗ E-3200/00

υποβολή: Mario Mauro (PPE-DE) προς την Επιτροπή

(12 Οκτωβρίου 2000)

Θέμα: Κρούσμα διάκρισης εκ μέρους διεθνούς οργανισμού εις βάρος αθλητικής εταιρείας η οποία έχει αγωνισθεί κατά του ντόπινγκ

Από δεκαπενταετίας η εταιρεία A. & V. Sport Ltd και ο αθλητικός σύλλογος Amore & Vita Giubileo Beretta συμμετέχουν με άριστες επιδόσεις στη διεθνή αθλητική ζωή,ποστηρίζοντας τιςγιείς αθλητικές αρχές.

Η ποδηλατική ομάδα Amore & Vita, επαγγελματικός σχηματισμός που ανήκει στο team Fanini,περηφανεύεται ότι διαθέτει τη μακροχρονιότερη παράδοση στο διεθνή στίβο" έχει επιτύχει πολυάριθμες διεθνείς διακρίσεις (11 παγκόσμιους τίτλους, 28 ιταλικά πρωταθλήματα, 11 διαδρομές στο γύρο της Ιταλίας κ.λ.π), έχει φέρει στην ποδηλασία 3 700 αθλητές και ανακάλυψε και προώθησε πλήθος πρωταθλητών, μεταξύ των οποίων οι Cipollini, Bartoli, Tafi, Sorensen και άλλοι.

Ο πρόεδρός της Ivano Fanini, τα τελευταία χρόνια σε εποχή ανύποπτη ανέπτυξε δραστηριότητα κατά του ντόπινγκ, με στόχο την εξυγίανση του χώρου της ποδηλασίας, που σήμερα βρίσκεται στο επίκεντρο πολλών πολεμικών, με ποδηλάτες από όλο τον κόσμο αναμεμειγμένους σεποθέσεις ντόπινγκ.

Η Διεθνής Ποδηλατική Ένωση (UCI), διά του προέδρου της Verbruggen, παρά το γεγονός ότι η εταιρεία A. & V. Sport Ltd εκπληροί όλες τις προϋποθέσεις που προβλέπονται από τη Διεθνή Οργάνωση για την έκδοση των δελτίων 2000, με διάφορα προσχήματα ανέβαλε κατ' αρχάς και εν συνεχεία αρνήθηκε την εγγραφή της ομάδας για το έτος 2000.

Η Διεθνής Ποδηλατική Ένωση χωρίς καμία δικαιολογία αρνήθηκε την εγγραφή της Amore & Vita ως διεθνούς επαγγελματικής ομάδας. Για το θέμα αυτό άρχισε μια νομική αντιδικία που εκκρεμεί από μηνών στην UCI. Η κατάσταση αυτή έχει εκ των πραγμάτων οδηγήσει την ομάδα σε αδυναμία να συμμετάσχει σε διεθνείς εκδηλώσεις, όπως ο γύρος της Ιταλίας, στον οποίο έπαιρνε μέρος επί 15 συνεχόμενα έτη, και σήμερα η ομάδα Amore & Vita εμποδίζεται να συμμετάσχει στο γύρο της Lucca, αγώνα με διαδρομές, που διεξάγεται στην έδρα της ομάδας, όπου και διαθέτει σημαντικότερους χορηγούς και συμπαθούντες.

Μπορεί η Επιτροπή να ανακοινώσει ποιες πρωτοβουλίες σκοπεύει ναιοθετήσει ενώπιον της Διεθνούς Ποδηλατικής Ένωσης, ώστε η εταιρεία και η αθλητική ομάδα να μπορέσουν να εγγραφούν κανονικά και να επικρατήσει το αθλητικό πνεύμα και το συμφέρον των νέων ποδηλατών έναντι των γραφειοκρατικών στοιχείων που προβάλλονται από την UCI;

Δεν θεωρεί η Επιτροπή ότι η μη εγγραφή της ομάδας Amore & Vita στη Διεθνή Ποδηλατική Ένωση, χωρίς καμιά δικαιολογία, θα πρέπει να αποδοθεί στην πρόθεση αντιποίνων εκ μέρους της UCI για τις καταγγελίες και τις εκστρατείες που έχει διεξαγάγει ο Ivano Fanini εναντίον κάθε πρακτικής ντόπινγκ στο χώρο της ποδηλασίας;

Δεν θεωρεί ακόμη ότι η κατάσταση αυτή έχει προξενήσει τεράστια ζημία στις οικογένειες των 30 ποδηλατών από την Ιταλία και άλλες χώρες της ΕΕ, καθώς και στην αθλητική εταιρεία διαχείρισης, η οποία, λόγω της μη συμμετοχής της στους σημαντικότερους αγώνες, χάνει όλους τους βασικούς χορηγούς της όπως και τη δυνατότητα να συνεχίσει την αγωνιστική δραστηριότητα της αθλητικής ομάδας στο μέλλον;

Απάντηση της κυρίας Reding Εξ ονόματος της Επιτροπής

(15 Δεκεμβρίου 2000)

Η Επιτροπή έχει ανέκαθεν τονίσει την προσήλωσή της σε ερωτήματα σχετικά με θέματα που έχουν σχέση με την καταπολέμηση του ντόπινγκ.

Ωστόσο, βάσει των πληροφοριών του αξιότιμου μέλους του Κοινοβουλίου, η Επιτροπή δεν είναι σε θέση να κρίνει κατά πόσο επηρεάζεται το κοινοτικό δίκαιο από την απόφαση που έλαβε η Διεθνής Ποδηλατική Ένωση (UCI).

Η Επιτροπή, εφόσον δεν διαθέτει στοιχεία που να αποδεικνύουν το αντίθετο, είναι λοιπόν της γνώμης ότι αυτό το θέμα δεν ανήκει στις κοινοτικές αρμοδιότητες και συνεπώς δεν πρέπει να παρέμβει. Ηπόθεση αυτή ανήκει μάλλον στις αρμοδιότητες των αθλητικών οργανώσεων.